**Ogres novada pašvaldības saistošo noteikumu Nr.26/2021**

**“Par pabalstiem aizbildņiem un aizgādņiem”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Jaunizveidotā Ogres novadā šobrīd ir spēkā šādi saistošie noteikumi vai to punkti par pabalstu pilngadīgo aizgādnībā esošo personu aizgādņiem un aizbildņiem (turpmāk – pabalsts), kas ir izvērtējami:   1. Ikšķiles novada pašvaldības 2016. gada 26. oktobra saistošie noteikumi Nr. 24/2016 “Par Ikšķiles novada pašvaldības pabalstu pilngadīgo personu aizgādņiem”; 2. Lielvārdes novada pašvaldības 2015. gada 28. oktobra saistošo noteikumu Nr. 20 “Par pabalstiem Lielvārdes novadā” 8.7., 8.8. apakšpunkts un 15., 16.punkts; 3. Ķeguma novada pašvaldības 2019. gada 12. jūnija saistošo noteikumu Nr. KND1-6/19/7 “Par Ķeguma novada pašvaldības sniegto atbalstu bāreņiem un bez vecāku gādības palikušajiem bērniem pēc pilngadības sasniegšanas, audžuģimenēm un aizbildņiem” 4.3. apakšpunkts un IV. nodaļa.   Likuma “Par pašvaldībām” 15.panta pirmās daļas 8.punkts noteic, ka pašvaldība gādā par aizgādnību, aizbildnību, adopciju un bērnu personisko un mantisko tiesību un interešu aizsardzību.  Savukārt likuma “Par pašvaldībām” 43.panta trešā daļa noteic, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi.  Līdz ar to jaunievēlētai Ogres novada pašvaldības domei ir jāizvērtē spēkā esošie saistošie noteikumi un tai ir tiesības pieņemt jaunus saistošos noteikumus par pabalstu aizbildņiem un pilngadīgo aizgādnībā esošo personu aizgādņiem piešķiršanas kārtības noteikšanu, kas attieksies uz visu jaunizveidotā Ogres novada teritoriju.  Pieņemot saistošos noteikumus par pabalstu aizbildņiem un pilngadīgo aizgādnībā esošo personu aizgādņiem piešķiršanas kārtību, visā jaunizveidotajā Ogres novadā tiks noteikts vienāds pabalstu aizbildņiem un pilngadīgo aizgādnībā esošo personu aizgādņiem apmērs un tā saņemšanas kritēriji. |
| 1. Īss projekta satura izklāsts | Saistošo noteikumu projekts nosaka:   1. vienreizēja pabalsta aizbildņiem apmēru; 2. pabalsta pilngadīgo aizgādnībā esošo personu aizgādņiem apmēru; 3. vienreizēja pabalsta aizbildņiem un pabalsta pilngadīgo aizgādnībā esošo personu aizgādņiem piešķiršanas un izmaksas kārtību   Ogres novada pašvaldībā no 2022.gada 1.janvāra.  Spēkā esošie saistošie noteikumi, kuri attiecīgi tiek piemēroti bijušo Ikšķiles Ķeguma un Lielvārdes novadu administratīvajās teritorijās, nosaka atšķirīgus pabalstu apmērus aizbildņiem un pilngadīgo aizgādnībā esošo personu aizgādņiem, savukārt bijušā Ogres novada administratīvajā teritorijā pabalsti aizbildņiem un pilngadīgo aizgādnībā esošo personu aizgādņiem netika piešķirti.  Ievērojot Ogres novada pašvaldības budžeta iespējas, pabalsts aizbildņiem un pilngadīgo aizgādnībā esošo personu aizgādņiem būtu nosakāma šādā apmērā:   1. vienreizēja pabalsta apmērs aizbildnim, kurš nodrošina bērna ikdienas aprūpi un audzināšanu, ir 500 *euro* par katru aizbildnībā nodoto bērnu; 2. pabalsta apmērs aizgādnim par katru aizgādnībā esošo personu ir:   2.1.ja aizgādnībā esoša persona nedzīvo institūcijā, 30 *euro* mēnesī;  2.2.ja aizgādnībā esoša persona dzīvo institūcijā, 30 *euro* gadā.  Saistošie noteikumi par pabalstu aizbildņiem un pilngadīgo aizgādnībā esošo personu aizgādņiem visā jaunizveidotā Ogres novada administratīvā teritorijā tiks piemēroti no 2022.gada 1.janvāra, savukārt spēkā esošie saistošie noteikumi vai to atsevišķi punkti no 2022.gada 1.janvāra zaudēs spēku. |
| 1. Informācija par plānoto projekta ietekmi uz pašvaldības budžetu | Plānots, ka 2021. gadā pabalsts aizbildņiem un pilngadīgo aizgādnībā esošo personu aizgādņiem tiks izmaksāts šādā apmērā ievērojot spēkā esošos saistošos noteikumus:   1. bijušā Ogres novada pašvaldībā netiek piešķirts, bet konstatēts, ka aizbildnībā atrodas 54 bērni, savukārt aizgādnībā – 32 personas, no kurām 27 uzturas dzīvesvietā, un 5 institūcijā; 2. bijušā Ikšķiles novada pašvaldībā 1260 *euro* – aizbildnībā atrodas 2 bērni, savukārt aizgādnībā 4 personas, no kurām 1 uzturas dzīvesvietā un 3 institūcijā. Aizbildņiem pabalsts nav paredzēts; 3. bijušā Ķeguma novada pašvaldībā 3 120 *euro*, aizbildnībā atrodas 12 bērni, savukārt aizgādnībā 6 personas, no kurām 4 uzturas dzīvesvietā, un 2 institūcijā. Aizgādņiem pabalsts nav paredzēts; 4. bijušā Lielvārdes novada pašvaldībā 16 990 *euro*, aizbildnībā atrodas 22 bērni, savukārt aizgādnībā 7 personas, no kurām 4 uzturas dzīvesvietā, un 3 institūcijā. Aizgādņiem pabalsts nav paredzēts.   Kopējā pabalsts aizbildņiem un pilngadīgo aizgādnībā esošo personu aizgādņiem summa 2021. gadā plānota 21 370 *euro*.  2022. gadā pabalstu aizbildņiem plānots izmaksāt 13 personām 6 500 *euro* apmērā.  2022.gadā pabalstu pilngadīgo aizgādnībā esošo personu aizgādņiem plānots izmaksāt 49 personām 13 350 *euro* apmērā.  Līdz ar to, plānota budžeta izdevumu samazināšanās par 1 520 *euro* gadā. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 1. Informācija par administratīvajām procedūrām | Institūcija, kurā var vērsties saistošo noteikumu piemērošanā, ir Ogres novada Sociālais dienests. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētāja vietnieks G.Sīviņš